CS Rapid Bucureşti a cucerit în premieră Cupa României la volei masculin, după ce a învins-o pe CSA Steaua Bucureşti cu scorul de 3-1 (22-25, 25-22, 25-14, 28-26), duminică seara, în Sala Sporturilor din Mioveni.
Rapid a obţinut victoria după două ore şi cinci minute de joc.
Cei mai buni de la învingători au fost Amir Ghafour (18 puncte), Christian Fromm (17), Nicolas Marechal (13), Mojarad Aliasghar (10).
De la Steaua s-au remarcat Mircea Peţa (14) şi Lukasz Wiese (13).
AGERPRES
Sursa foto: Volei Rapid/Facebook